CELEX: 62017CN0370
Language: fi
Date: 2017-06-19 00:00:00
Title: Asia C-370/17: Ennakkoratkaisupyyntö, jonka Tribunal de grande instance de Bobigny (Ranska) on esittänyt 19.6.2017 – Caisse de retraite du personnel navigant professionnel de l’aéronautique civile v. Vueling Airlines SA

28.8.2017   
            
            
               FI
            
            
               Euroopan unionin virallinen lehti
            
            
               C 283/25
            
         Ennakkoratkaisupyyntö, jonka Tribunal de grande instance de Bobigny (Ranska) on esittänyt 19.6.2017 – Caisse de retraite du personnel navigant professionnel de l’aéronautique civile v. Vueling Airlines SA
   (Asia C-370/17)
   (2017/C 283/34)
   Oikeudenkäyntikieli: ranska
   
      Ennakkoratkaisua pyytänyt tuomioistuin
   
   Tribunal de grande instance de Bobigny
   
      Pääasian asianosaiset
   
   
      Valittaja: Caisse de retraite du personnel navigant professionnel de l’aéronautique civile
   
      Vastapuoli: Vueling Airlines SA
   
      Ennakkoratkaisukysymykset
   
   Onko vaikutus, joka liitetään E 101 -todistukseen, jonka on antanut sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14.6.1971 annetun asetuksen (ETY) N:o 1408/71 täytäntöönpanomenettelystä 21.3.1972 annetun asetuksen (ETY) N:o 574/72 (1) 11 artiklan 1 kohdan ja 12 a artiklan 1 a alakohdan mukaisesti sen jäsenvaltion viranomaisen nimeämä laitos, jonka sosiaaliturvalainsäädäntöä sovelletaan edelleen työntekijän tilanteeseen, säilytettävä silloinkin, kun E 101 -todistus on saatu turvautumalla petokseen tai oikeuden väärinkäyttöön, jonka on todennut lopullisesti sen jäsenvaltion tuomioistuin, jossa työntekijä harjoittaa tai hänen on harjoitettava toimintaansa?
   Jos tähän kysymykseen vastataan myöntävästi, onko E 101 -todistusten antaminen esteenä sille, että petokseen syyllistyneen työnantajan menettelyn takia vahinkoa kärsineet henkilöt saavat siitä korvausta ilman, että työntekijöiden kuulumista E 101 -todistuksessa ilmoitettuihin järjestelmiin asetetaan kyseenalaiseksi työnantajaa vastaan nostetussa korvauskanteessa?
   
      (1)  EYVL 1972, L 74, s. 1.